Prima etapa din strategia de digitalizare a companiei RAJA a fost finalizata cu succes prin implementarea urmatoarelor module:

MDTR – managementul datelor in timp real:
In cadrul modului a fost implementata solutia software Aveva Pi.
MDTR reprezinta o suita de aplicatii software care preiau si afiseaza in timp real date de la echipamentele existente in cadrul societatii (SCADA, GIS), necesare pentru monitorizarea avariilor, contorilor nefunctionali sau cu functionare incorecta din retelele de distributie a apei in vederea generarii de actiuni (avertismente si ordine de interventie) pentru inlaturarea cauzelor acestora.
MDTR creaza o fundatie comuna de date, care este scalata la nivel de intreprindere, si combina datele disparate intr-o singura sursa de informatii. Cu o baza unica si completa, atat personalul de executie cat si managerii au acces cu usurinta la date in timp real  ceea ce duce la luarea unor decizii in siguranta, in timp util.
Obiectivele urmarite au fost:
* Asigurarea unui management eficient al activelor (PLC-uri, Contori de apa, Senzori Industriali);
* Integrarea datelor de la echipamentele industriale SCADA;
* Integrarea/comunicarea cu platforma GIS;
* Asigurarea unui sistem historian de date istorice complet, updatat in timp real cu scopul de a imbunatati eficienta operationala si de a optimiza procesele.

MPP – managementul proiectelor:
In cadrul directiei DDFE a fost implementata cu succes aplicatia software Oracle Primavera.
Este un instrument de planificare si monitorizare a proiectelor de investitii si dezvoltare, precum si a activitatilor de mentenanta derulate in permanenta de RAJA SA asupra infrastructurii existente, ce are in vedere corelarea resurselor existente sau necesare cu rezultatele asteptate din implementarea acestora.
Dezvoltarea si instalarea cu succes a aplicatiei ajuta la rezolvarea provocarilor complexe intalnite de echipele de proiect in urmatoarele situatii:
* Planificarea si urmarirea dinamica a proiectelor; 
* Stabilirea si urmarirea graficelor de executie a fazelor din proiect pentru respectarea termenelor;
* Actualizarea automata a progresului lucrarilor, a consumului de resurse sau stadiului fizic;
* Structurarea investitiilor si a informatiilor la nivelul intregii companii de tip enterprise (Enterprise Project Structure EPS), care permite conducerii companiei sa faca analize la nivel de top management; 
* Elaborarea si aplicarea unei metodologii pentru urmarirea facila a contractorilor si implicit respectarii termenelor de lucru de catre acestia; 

IVR:
Acest modul asigura preluarea apelurilor telefonice ale clientilor, preluarea indexului prin apel telefonic si informarea apelantilor in privinta avariilor existente.
Modulul permite pe baza apelurilor telefonice generarea de sesizari, deschiderea unei avarii in sistem informatic, precum si a ordinului de lucru pentru echipele din teren.
Modulul asigura posibilitatea dispecerizarii, introducerea de date intermediare preluate din teren, precum si a datelor legate de modul de rezolvare a avariilor dar si resursele utilizate.
Ca si modul, s-a urmarit creearea unei imagini cat mai corecte a pe fiecare interventie si implicit generarea unor rapoarte pe diverse perioade de timp care sa reflecte costurile de mentenanta si exploatare de la nivelul sistemelor operate.

Hardware:
In cadrul proiectului de digitalizare din punct de vedere hardware am extins clusterul care asigura infrastructura de stocare a datelor informatice si procesare cu doua noduri, practic 2 servere de ultima generatie.
Scopul acestor noduri a fost sa asigure capacitatea de procesare a aplicatiilor software din cadrul proiectului si sa extinda rezilienta la dezastru prin distribuirea datelor stocate la nivel de cluster prin arhitectura distribuita peste cele 2 datacentere active ale companiei. 

Beneficii ale proiectului:
* imbunatatirea eficientei operationale prin folosirea unor sisteme, servicii si sisteme operationale de calitate superioara;
* imbunatatirea relatiei cu clientii prin oferirea de informatii corecte in timp real;  
* accelerarea vitezei de interventie a echipelor pentru remedierea avariilor;
* imbunatatirea integrarii utilizarii datelor;
* automatizarea si prelucrare rapida a datelor informatice.
